ଭୁବନେଶ୍ୱର, ୧୯/୦୮ଃ ରେଳ ମନ୍ତ୍ରୀଙ୍କ ରାୟଗଡ ଗସ୍ତ । ହୀରାଖଣ୍ଡ ଟ୍ରେନର ସେକେଣ୍ଡ ଏସିର ୨୫ ନଂ ସିଟରେ ବସି ଯାତ୍ରା କରୁଛନ୍ତି ମନ୍ତ୍ରୀ। ଭୁବନେଶ୍ବରରୁ ଟ୍ରେନ ଧରି ରାୟଗଡ ଅଭିମୁଖେ ଯାତ୍ରା କରୁଛନ୍ତି । ଲୋକଙ୍କ ସହ ଯାତ୍ରାକରି ରେଳ ସମସ୍ୟା ସମ୍ପର୍କରେ ଲୋକଙ୍କ ଠାରୁ ପଚାରି ବୁଝୁଛନ୍ତି । ରେଳ ମନ୍ତ୍ରୀ ଯାତ୍ରୀଙ୍କ ସହ ଯାତ୍ରା ଓ ରେଳ ସେବାନେଇ ଯାତ୍ରୀ ମାନଙ୍କ ସହ ଆଲୋଚନା କରିବା ବହୁତ ବଡ ଉପଲବ୍ଧି ।
ମନ୍ତ୍ରୀ ସାଧାରଣ ଲୋକଙ୍କ ସହ ଯାତ୍ରା କରିବା ଓ ସାଧାରଣ ଜୀବନଶୈଳିରେ ବଂଚିବା ଅଭ୍ୟାସ ଦେଶ ପାଇଁ ଶୁଭ ସଙ୍କେତ । ଏହାକୁ କୋରାପୁଟ ଓକିଲ ସଂଘର ସଭାପତି ତଥା କୋରାପୁଟ ବିକାଶ ପରିଷଦର କର୍ମକର୍ତା ଅଜିତ ପାତ୍ର ସ୍ବାଗତ କରିବାସହ ଆନ୍ତରିକ ଅଭିନନ୍ଦନ ଜଣାଇଛନ୍ତି । ମନ୍ତ୍ରୀଙ୍କ ଗସ୍ତ ପରେ କୋରାପୁଟ ଜିଲ୍ଲାର ରେଳ ପଥ ଓ ରେଳ ଭିତ୍ତିଭୂମିର ବିକାଶ ହେବା ସହ ପ୍ରକୃତି ପର୍ଯ୍ୟଟନରେ ଭରପୁର କୋରାପୁଟକୁ ଦେଶ ବିଦେଶର ପର୍ଯ୍ୟଟକଙ୍କୁ ଆକୃଷ୍ଟ କରାଇବା ପାଇଁ ରେଳ ବିଭାଗ ଆବଶ୍ୟକ ପଦକ୍ଷେପ ନେବ ବୋଲି ସେ ଆଶା ପ୍ରକଟ କରିଛନ୍ତି ।
